Shri Rajiv Gauba, Secretary (UD), who is also the Chairman of the Inter-ministerial Apex Committee informed the participating States that Ministers of Urban Development and Housing of all States/UTs, Mayors and Municipal Chairpersons, Secretaries of Urban Development of States/UTs, Mission Directors and Municipal Commissioners of all 500 AMRUT cities will be attending the two day conference for taking stock of progress of urban sector reforms, implementation of new schemes etc., initiated during the last two years as a part of urban renaissance.
نئی دہلی۔27مئی۔شہری ترقیات کی وزارت تمام ریاستوں اور مرکز کے زیر انتظام علاقوں کی ایک میٹنگ طلب کرے گی اور عمل میں لائے جارہے شہری احیاء کے پروگراموں کی اعلیٰ سطح پر تبادلہ خیالات اور نظرثانی کریگی۔ اس سلسلے میں وزیر شہری ترقیات جناب ایم وینکیا نائیڈو نے فیصلہ لیا تھا اور اس فیصلے سے چھ ریاستوں کو مطلع کردیا گیا تھا جنہوں نے اعلیٰ سطحی کمیٹی کی میٹنگ میں شرکت کی۔ یہ میٹنگ اٹل مشن برائے احیاء اور شہری تبدیلی (اے ایم آر یو ٹی) کے تحت ریاستوں کے سالانہ منصوبہ ہائے عمل کو منظوری دینے کے لیے طلب کی گئی تھی۔ شہری ترقیات کے سکریٹری جناب راجیو گوبا، جو بین وزارتی اعلیٰ سطحی کمیٹی کے چیئرمین بھی ہیں، نے میٹنگ میں شریک ریاستوں کو مطلع کیا کہ تمام ریاستوں اور مرکز کے زیر انتظام علاقوں کے شہری ترقیات اور ہاؤسنگ کے وزراء، میئر حضرات، میونسپل اداروں کے صدر نشین حضرات، ریاستوں اور مرکز کے زیر انتظام علاقوں کے شہری ترقیات کے سکریٹری حضرات، مشن ڈائریکٹرس اور تمام تر 500 اے ایم آر یو ٹی شہروں کے میونسپل کمشنر حضرات ، شہری شعبے کی اصلاحات ، نئی اسکیموں کے نفاذ کی پیش رفت اور نگرانی اور جائزے وغیرہ کے ضمن میں منعقدہ دوروزہ کانفرنس میں شریک ہوں گے۔ یہ تمام کام شہری احیاء مشن کے تحت گزشتہ دو برسوں کے دوران شروع کئے گئے تھے۔ ایسی پہلی کانفرنس آئندہ دو مہینوں کی مدت کے اندر منعقد ہوگی۔ شری گوبا نے یہ بھی کہا کہ اب سے آئندہ وزارت پورے مشن مدت کے لیے ریاستوں کے سالانہ منصوبہ ہائے عمل کو اپنی منظوری دے گی جس کی بنیا د پر سالانہ منصوبے تیار کئے جاسکتے ہیں اور بہتر یہ ہوگا کہ ان تمام منصوبوں پر بروقت عمل درآمد کے لیے مالی سال کی ابتدا سے پہلے ہی انہیں تیار کرکے منظوری کے لیے پیش کردیا جائے ۔ میٹنگ میں شریک چھ ریاستوں نے کمیٹی کو بتایا کہ 100 سے زائد مشن شہروں کیلئے کریڈٹ ریٹنگ حاصل کرنے کی غرض سے کارروائی جاری ہے اور اس سال کے آخر ہونے سے پہلے ہی یہ عمل مکمل کرلیاجائیگا۔ اعلیٰ سطحی کمیٹی کی صدارت شری راجیو گوبا نے کی۔ انہوں نے گھروں میں پانی کے نل لگانے ، پانی کی سپلائی کو بہتر بنانے ،مستعمل اور گندے پانی کی نکاسی کے نظام کو بہتر بنانے /سیپٹک ٹینک وغیرہ بنانے ، بڑے نالوں کی تعمیر ، شہری نقل وحمل ، کھلے اور ہرے بھرے مقامات کی فراہمی وغیرہ کے سلسلے میں 5534 کروڑ روپئے کی سرمایہ کاری کو منظوری دی۔ یہ تمام کام مدھیہ پردیش، گجرات، راجستھان ، اڈیشہ، جھارکھنڈ اور میگھالیہ کے 111 اٹل مشن والے شہروں میں انجام دیے جانے ہیں۔ ریاستوں کو مجموعی طور پر مرکز کی جانب سے 2453 کروڑ روپئے کی امداد فراہم کی جائے گی۔ رواں مالی سال کے دوران اے ایم آر یو ٹی کے تحت پہلے دور کی منظوریوں کے تحت 2126 کروڑ روپئے گھروں میں واٹر سپلائی کنکشن فراہم کرانے کے لیے خرچ کیے جائیں گے جہاں ابھی تک واٹر سپلائی کا پانی نہیں پہنچا ہے۔ نیز اس کو بہتر بنانے کاکام بھی اس میں شامل ہے۔ اس کے علاوہ 2484 کروڑ روپئے گندے پانی اور سیویج کی نکاسی کے نظام کی توسیع کیلئے اور 140 کروڑ روپئے بڑے برساتی نالوں کی تعمیر ومرمت وغیرہ کیلئے ، 190 کروڑ روپئے شہری نقل وحمل سہولتوں کیلئے اور 101 کروڑ روپئے 111 مشن شہروں میں جو چھ ریاستوں میں واقع ہیں ، ہرے بھرے مقامات اور کھلی جگہوں کی فراہمی کیلئے خرچ کیے جائیں گے۔ اعلیٰ سطحی کمیٹی نے جے این این یو آر ایم اسکیموں کے تحت جو زیرنفاذ ہیں، 520 کروڑ روپئے کی مرکزی امداد جاری کرنے کو بھی اپنی منظوری دی۔ کمیٹی نے میگھالیہ کیلئے 20.19 کروڑ روپئے کی مرکزی امداد جاری کرنے کیلئے اپنی منظوری دی۔ واضح رہے کہ یہ رقم دوسری قسط کے طور پر جاری کی گئی ہے جس کا استعمال 240 بسوں کی حصولیابی کیلئے کیا جائیگا۔ مہاراشٹر بس ڈپلو واقع گھنسولی کی ترقی اور بہتر ٹریفک انتظام نظام کے لیے 4 کروڑ روپئے کی رقم جاری کی گئی ہے۔ م ن ۔ ع ن۔ U-2592 (Release ID :145703)